Sindre Bremnes

Sindre Bremnes (født 11. januar 1970 i Oslo) er en norsk skrifttegner og tidligere journalist og redaktør. Han debuterte med skrifttypene Satyr, Faunus og Telefon (alle 2012), utgitt på det norske skriftforlaget Monokrom. Han har blant annet vært redaktør i Universitas, kulturredaktør i Klassekampen og vaktsjef i Nationen. Bremnes arbeider også som musikkanmelder for bladet Folkemusikk.

Skriften Telefon er inspirert av bokstavene på den eldste versjonen av Georg Fredrik Fastings røde telefonkiosk «Riks». Telefon ble plukket ut til FontShops Best Type of 2012-kåring. Telefon er profilskrift for blant andre Tine, Telemark, Oslo kommune, og er også skrifttypen i norske pass. 

Bremnes har siden 2016 vært bosatt i Kragerø.

Priser  
Skriftene Satyr og Faunus vant gull i kategorien typografi i Grafills Visuelt-konkurranse 2013, mens Telefon fikk diplom.

Referanser

Eksterne lenker 
 Monokroms nettsider
 bremnes/ Bremnes' skrifter på www.fontshop.com

Norske grafiske designere
Norske redaktører